cyanic-selkie/wikianc huggingface dataset:
מלחמת סין–יפן השנייה
ההתנגדות הסינית
בנוסף, ה-CCP, הכוחות הסינים הקומוניסטים, פעלו בשטחי הכיבוש בפעולות גרילה טורדניות, והקשו על שליטת היפנים במרחבים העצומים של שטחי הכיבוש. ב-1940 תקף הצבא האדום הסיני בעשרות פעולות בצפון סין, הרס קווי מסילות רכבת ופוצץ מכרות פחם. פעולות החבלה המתמשכות הללו הביאו את היפנים לנקוט במדיניות "שלושת 'הכול'" (בתרגום לאנגלית "Three Alls"): "להרוג הכול, לשרוף הכול, לבזוז הכול". המלחמה עברה לרמה גבוהה אף יותר של אכזריות שכללה הרג, הרס והשמדה טוטאליים חסרי רחמים.
תמיכת בעלות הברית המערביות בסין
החל מאמצע 1941, מימנה ארצות הברית את הקמת קבוצת המתנדבים האמריקנים (AVG) שפעלה לעזרת סין וכונתה "הנמרים המעופפים". הקבוצה כללה יחידות של מטוסי תקיפה, טייסים וטכנאים, ומילאה בכך את מקומם של המתנדבים הסובייטים שפעלו לעזרת הסינים עד אותה עת והפסיקו את פעולתם כתוצאה מהפניית המאמץ הסובייטי כולו למלחמה נגד גרמניה באירופה.
מכניסת בעלות הברית המערביות למלחמה ועד סיומה (1941 - 1945)
מיד אחר-כך ניצח הצבא הסיני הלאומי, ה-NRA, באופן מוחץ בקרב על צ'אנגשה, שנערך בדצמבר 1941 ובינואר 1942, ניצחון שהביא לו יוקרה רבה בקרב בעלות הברית המערביות. מאותה עת כלל נשיא ארצות הברית, פרנקלין רוזוולט, את סין כאחת מ"ארבעת שוטרי העולם", יחד עם ארצות הברית, בריטניה וברית המועצות, והעלה בכך את מעמדה הבינלאומי של סין לרמה שלא ידעה כמותה, לאחר כמאה שנים שבהן ספגה סין השפלה מהמעצמות הקולוניאליסטיות.
מלחמות הולנד–אנגליה
מלחמת הולנד–אנגליה השנייה
אחרי הרסטורציה ניסה צ'ארלס השני לשרת את האינטרסים של שושלתו על ידי הפיכתו של אחיינו הנסיך ויליאם השלישי מאורנג' לשליט הולנד, תוך שימוש בלחץ צבאי. פעולותיו של צ'ארלס השני עוררו גל פטריוטיזם באנגליה. סמיואל פיפס טוען ביומנו כי האוכלוסייה הייתה "בטירוף מלחמה". במלחמה שפרצה לבסוף ב-1664 הצליחו האנגלים להשיג מספר השגים משמעותיים בקרב. אחד ההישגים הבולטים של ההולנדים היה תפיסת הספינה "פרינס רויאל" במהלך "קרב ארבעת הימים" (1666). פשיטה מוצלחת של ההולנדים על המדוויי (1667) סיימה את המלחמה כשידם על העליונה. שייטת בפיקודו של האדמירל דה רויטר שברה את השרשרת המגינה על הנהר המדוויי ושרפה חלק מהצי הבריטי שעגן בצ'טהאם. הצי ההולנדי, שהורחב משמעותית במהלך המלחמה, הפך בשנים שלאחר מלחמה זו לחזק בעולם. הרפובליקה ההולנדית עמדה בשיא כוחה.
מלחמת הולנד–אנגליה השלישית
לאור תוצאות שני העימותים הקודמים, דעת הקהל האנגלית התנגדה לכניסה למלחמה נוספת נגד הולנד. ב-1672 אילצה אמנת דובר הסודית את המלך צ'ארלס השני לעשות כן, שכן הוא היה מחויב לסייע ללואי הארבעה עשר, מלך צרפת, במלחמתו נגד הולנד במסגרת מלחמת צרפת-הולנד. הצבא הצרפתי נאלץ להתעכב בשל תנאי מזג אוויר חריפים והצי הבריטי נותר לבדו במערכה מול הולנד. דה-רויטר הצליח למנוע פלישה אנגלית-צרפתית להולנד. אחרי כישלון זה, אילץ הפרלמנט את צ'ארלס השני לחתום ב-1674 על הסכם שלום.
נוודים אירים
היסטוריה
סברה נוספת מקשרת בין הנוודים לבין הצוענים.
אריסטובולוס הצעיר
אריסטובולוס הצעיר (מת לאחר 44 לספירה) היה נסיך מבית הורדוס, בנו הצעיר ביותר של אריסטובולוס, בנם של המלך הורדוס ומרים החשמונאית, ושל ברניקי, בתם של שלומית אחות הורדוס וקוסטובר. היו לו שני אחים, אגריפס הראשון והורדוס (מלך כלקיס), ושתי אחיות, הרודיאס ומרים. הורדוס היה גדול מאגריפס בשנים, נראה שגם הרודיאס נולדה לפני אגריפס, וסביר שאריסטובולוס היה צעיר מהם.
לאסלו רייק
רייק עורר את איבתו של ראקושי אשר החליט לבחור בו כקרבן ראשי לטיהורים שעמד ליזום בהשראתו של סטלין. רייק נעצר בחודש ספטמבר 1949. במשפטו נאלץ להודות כי היה סוכן בשירותם של מיקלוש הורטי, טיטו, ליאון טרוצקי וממשלת ארצות הברית. לאחר משפט זה הוצא להורג.
בנאומו בוועידה העשרים של המפלגה הקומוניסטית הסובייטית, גינה מנהיג ברית המועצות ניקיטה סרגייביץ' חרושצ'וב את פשעי סטלין, ובהם מנה את הוצאתו של רייק להורג. ראקושי נאלץ להודות בפומבי שהוצאתו להורג של רייק הייתה "טעות" והסכים לטיהור שמו. נאום זה ערער גם הוא את מעמדו של ראקושי אשר הוכרח, בקיץ שנת 1956 להעביר את השלטון לידי הצמד ארנו גרו -אנדרש הגדוש. לבקשת האלמנה יוליה השלטונות הסכימו לאפשר קבורתו מחדש של רייק, בטקס ממלכתי, ב־6 באוקטובר 1956. זה היה בין האירועים שהובילו למרד בהונגריה בשנת 1956.
סמסונג גלקסי S5
Samsung Galaxy S5 (בעברית: סמסונג גלקסי אס 5) הוא טלפון חכם המהווה את מכשיר הדגל החמישי בסדרת סמסונג גלקסי S וממשיכו של סמסונג גלקסי S4 של סמסונג. המכשיר כולל מסך מגע 5.1 אינץ' ברזולוציית Full HD, מצלמת 16 מגה פיקסל, סורק טביעות אצבע, חיישן למדידת דופק, חיישן למדידת צעדים ומעבד במהירות שעון 2.5GHz .ובנוסף הוא גם עמיד במים. הגלקסי אס 5 הוכרז לצד השעונים והצמידים החכמים של סמסונג באירוע ה-Unpacked 5 שערכה סמסונג במסגרת תערוכת המובייל MWC בברצלונה ב-24 בפברואר 2014. המכשיר הושק בישראל ובעולם ב-11 באפריל 2014.
Diff
diff היא פקודת Unix ומערכות הפעלה דמויות יוניקס, שמטרתה להשוות בין שני קובצי טקסט או תיקיות ולהציג את ההבדלים. בעת השוואה בין קבצים בינאריים הפקודה תאמר האם הקבצים שונים. כאשר שני הקבצים זהים אין פלט. כאשר קיימים הבדלים בין הקבצים תציג הפקודה את ההבדלים הקיימים בקובץ הראשון אחרי התו ">" ואת ההבדלים הקיימים בקובץ השני אחרי התו "<".
איידק
מטרות הכנסים
המטרה של כנס נתון מוכרעת על ידי בית הספר שמארח אותו.
ריצ'רד פרל
בממשלי רייגן, ובוש (הבן)
ב-1997 ייסד פרל יחד עם ויליאם קריסטול ורוברט קגן את "הפרויקט למען המאה האמריקאית החדשה" - (Project for a New American Century (PNAC, צוות חשיבה נאו-קונסרבטיבי. ה-PNAC הסתבר בשנים שלאחר מכן כרב השפעה ביותר. בין השאר מייחסים לפעילויותיו חלק מהתרומה לכניסת ארצות הברית למלחמה בעיראק של סדאם חוסיין, במרץ 2003. רבים טוענים שמכתב גלוי שנשלח מפרויקט זה ב-26 בינואר 1998 לנשיא ביל קלינטון, בחתימת חלק גדול מראשי הנאו-קונסרבטיבים וקרא לנשיא להפיל את סדאם חוסיין מהשלטון בעיראק, השפיע על הנשיא שלאחריו ג'ורג' בוש (הבן), לעשות בדיוק את הפעולה הזו. באותה עת, רבים מהחתומים על המכתב כבר כיהנו במישרות שונות בממשל בוש וכך השפיעו על ההחלטה. בנוסף לפרל עצמו ולקריסטול וקגן חתומים על המכתב ריצ'רד ארמיטאג', לימים סגן שר החוץ אצל בוש (הבן), דונלד ראמספלד שר ההגנה שלו, פול וולפוביץ סגן שר ההגנה, רוברט זליק נציג הסחר האמריקאי בממשל בוש הבן ואחר כך סגן שר החוץ, ג'ון בולטון, שהפך, אמנם רק שנתיים אחרי הפלישה לעיראק, לשגריר ארצות הברית באו"ם, פאולה דובריאנסקי סגנית שר החוץ, אליוט אברמס ועוד רבים מהנאו-קונסרבטיבים ששימשו לאחר מכן כאמור בתפקידים מגוונים בממשל בוש (הבן). יחד עם אנשי ממשל בוש לעתיד הללו, חתמו על המכתב גם נאו-קונסרבטיבים ידועים אחרים, ובהם פרנסיס פוקויאמה, ג'יימס וולסי, ויליאם בנט ועוד.
השפעתו כיום
ב-2005 היה פרל אחד המשתתפים העיקריים בסרט הדוקומנטרי Why We Fight, לצידם של ויליאם קריסטול, דן ראת'ר, גור וידאל וג'ון מקיין. שנתיים אחר כך הוא הופיע בסרט הדוקומנטרי The Case for War: In Defense of Freedom, כקריין הסרט, שהוקרן ברשת הטלוויזיה הציבורית PBS.
אימדי
ערוץ הטלוויזיה אימדי
במהלך חקירת רצח סנדרו גירגוויליאני הצהיר פטרקצשווילי כי השלטונות הגאורגיים מפעילים לחץ על התחנה שבבעלותו ועל עסקיו בכלל, בעקבות פרסום השערורייה והסיקור התקשורתי של התחנה. הלחץ לכאורה הביא למכירת חלק מאחזקות החברה לחברת החדשות ולרופורט מרדוק, בהנחה כי מעורבותו של רופרט מרדוק בתחנה תקשה על הפעלת לחץ עליה.
פורט הדלנד
היסטוריה
ב-1866 נערך במקום סקר שהתייחס לאתר בו שוכן היום הנמל בצורה פסימיסטית. בשנות התשעים בוצעו סקרים נוספים וב-1895 הוקם במקום מזח. בראשית שנות השישים של המאה ה-20 התפתח ענף כריית עפרות הברזל באזור השוכן 100 ק"מ ממזרח לפורט הדלנד. לנמל נסללה מסילת ברזל ובוצעו עבודות להעמקתו ולהרחבתו. ב-1966 החל יצוא עפרות הברזל. בעשורים הבאים התגלו מרבצי ברזל נוספים באזור, היקף היצוא עלה והנמל הורחב שוב כדי לאפשר לספינות גדולות לעגון בו.
דניאל גרינברג (מחנך)
(28 September 1934 - 2 December 2021),
חזיר מלחמה
היסטוריה
במאה הראשונה לפני הספירה, כתב הסופר הרומאי לוקרטיוס שייתכן כי בני אדם ניסו להפעיל חיות טרף, כגון אריות או "חזירי בר" נגד האויב, אבל התוצאות היו הרות אסון. קיים תיעוד שבשנת 272 לפני הספירה השתמשו הרומאים בחזירי בר במלחמתם נגד פילי המלחמה של הטאראנטו. לפי אגדה הנכללת ביצירתו של פסאודו-קליסטנס,"רומן אלכסנדר", הקיסר המקדוני אלכסנדר הגדול למד על ה"נשק הסודי" הזה נגד פילי מלחמה מהשליט ההודי פורוס.
מיט רומני
מושל מסצ'וסטס
רומני כיהן קדנציה אחת, ולא התמודד על קדנציה נוספת.
הבחירות לנשיאות ארצות הברית 2008
רומני ניהל קמפיין יקר, ותרם מכיסו עשרות מיליוני דולרים. הוא זכה להצלחה חלקית, ופרש מהמרוץ ב-7 בפברואר 2008, לאחר שהתוצאות ביום שלישי הגדול הראו בבירור כי ציבור הבוחרים מעדיף את המועמד ג'ון מקיין.
הבחירות לנשיאות ארצות הברית 2012
ריק סנטורום פרש מהבחירות ב-10 באפריל, ואחריו ניוט גינגריץ' ב-2 במאי ובכך הותיר את מיט רומני להיות המועמד המוביל לנשיאות המפלגה הרפובליקנית, שאיתו נמצא רק רון פול שמפגר ב-680 צירים אחריו. ב-29 במאי הבטיח את מועמדותו לאחר שניצח בטקסס. באוגוסט 2012 בחר רומני בפול ראיין כמועמד לתפקיד סגן הנשיא.
לאחר מכן
במשפט ההדחה של דונלד טראמפ רומני הצביע בעד ההרשעה, והפך לסנאטור הראשון בהיסטוריה של ארצות הברית שהצביע בעד הדחת נשיא מהמפלגה שלו, גם במשפט ההדחה השני של טראמפ הצביע בעד ההרשעה.
פרנצ'סקו קאוואלי
חייו
קול הסופרן הערב של קאוואלי בילדותו, כישרון הזמרה והמוזיקליות שלו משכו אליו את תשומת לבו של פדריקו קאוואלי, המושל הוונציאני של קרמה בשנים 1614 עד 1616, ועם תום תקופת שירותו בעיר קיבל את הסכמת אביו של פרנצ'סקו לקחת עמו את הנער לוונציה. בחסות פטרונו (שאת שמו אימץ לו בהמשך חייו), התקבל פרנצ'סקו לבזיליקת סן מרקו כנער מקהלה. בהמשך היה למשנה לנגן עוגב ב-1639, ולנגן עוגב ראשי בשנת 1665, בתקופה זו יצר קשר אמיץ עם מונטוורדי, אם כי לא ברור אם היה תלמידו באופן רשמי. רמז לממדי עיסוקו המוזיקלי בוונציה בנעוריו אפשר למצוא באנתולוגיה "גירלאנדה סאקרה" של לאורנרדו סימונטי, הכוללת מוטטים סולו מאת 26 מלחינים, רובם ונציאנים, בהם יצירתו הידועה הראשונה של קאוואלי. בשנת 1668 התמנה למאסטרו די קאפלה. הוא זכור בעיקר, מכל מקום, באופרות שלו.
קאוואלי החל לכתוב לבימה בשנת 1639 ("נישואי טטי ופלאו") ועד מהרה יצר לו מוניטין נכבדים כל כך, שבשנת 1660 הוזמן לפריז לכתוב אופרה ("אחשוורוש"). הוא חזר וביקר בפריז ב-1662 ויצר אופרה בשם Ercole לכבוד כלולות לואי ה-14. לאופרות שקאוואלי כתב בשנות ה-40' של המאה ה-17, רובן ללבריות של ג'ובאני פאוסטיני, היה מקום חשוב בעיצוב דמותה של האופרה הוונציאנית במאה זו. חלק חשוב בהפצת האופרות שלו ברחבי איטליה היה ללהקות הנודדות. היו אלה האופרות הראשונות שהחליפו את האווירה הספרותית של האקדמיות הוונציאניות, שדבקה באופרות המוקדמות יותר, במתכונת של פעילות מהירה ומורכבת ומיומנות קומית.
שיטת גרינברג
עצירת דפוסי התנהגות
השיטה טוענת כי כשאדם לומד ועוצר תגובה אוטומטית בצורה זו, הוא יכול לקבל פרספקטיבה בהירה על הסיטואציה, יותר שליטה וחופש בחירה איך להיות, וכך ליצור את השינוי המבוקש.
תהליך אישי
בדרך כלל בתחילת תהליך מלמדים את המתאמנים שיעורים בסיסיים של תשומת לב לגוף; אופציות נשימה שונות, הרפיה, שליטה בשרירים, להפסיק מאמץ, יצירת שקט וכו'. כאשר זה מושג, המדריך מלמד את המתאמן להעמיק את תשומת לבו למגוון תחושות פיזיות שמלוות אספקטים של התגובה שתוארה- כמו התנהגות, תנועות, מחשבות וכוונות, רגשות והיסטוריה רלוונטית. תוך כדי, המתאמן לומד יותר ויותר שליטה על הדרך בה הוא מייצר את התגובה בגופו ובתשומת לבו. בסופו של דבר המטרה היא שהמתאמן יוכל ליצור, מתוך בחירה, תגובה שקודם לכן הייתה בלתי נשלטת, לעצור אותה ולאפשר לעצמו להיות טבעי כפי שהוא.
אתיקה
כללי האתיקה וההתנהלות המקצועית של שיטת גרינברג - הקוד האתי מתווה את העקרונות, היישום והערכים הנדרשים מכל הסטודנטים והמדריכים המוסמכים החברים ב-IAGMP. הוא מפרט בנוגע לאספקטים מקצועיים, אופן ההתנהלות בתהליך אישי, הסטנדרטים של סביבת עבודה מקצועית ותפקיד המדריך.
טרייסי מקגריידי
יוסטון רוקטס (2004–2010)
בעונת יאו ומקגריידי, יחד עם שחקנים מוכשרים נוספים, הובילו את יוסטון ל-22 ניצחונות רצופים במהלך העונה הסדירה (אף על פי שיאו נפצע לאחר הניצחון ה-12) - הרצף השלישי באורכו בהיסטוריה של ה-NBA, אחרי ה-33 של לוס אנג'לס לייקרס, וה-27 של מיאמי היט וכמו כן למקום השלישי באזור המערבי. למרות העונה הטובה, יוסטון הודחה שוב בסיבוב הפלייאוף הראשון, בשל הפסד נוסף ליוטה.
אטלנטה הוקס (2011–2012)
ב-7 בדצמבר 2011 דיווח ESPN כי מקגריידי הסכים לעסקה לשנה אחת עם אטלנטה הוקס. בהופעת הבכורה שלו בהוקס, מקגריידי סיים עם 12 נקודות, 2 ריבאונדים, חטף וחסם בפחות מ-20 דקות והמשחק נגמר בניצחון 70–106 על ניו ג'רזי נטס. פחות משבוע לאחר מכן, ב-2 בינואר 2012, מקגריידי קלע 13 מ-16 הנקודות שלו ברבע הרביעי של משחק נגד מיאמי היט שהייתה הקבוצה הכי חזקה בליגה, ואטלנטה ניצחה, הוא הוביל את הוקס לקאמבק של ניצחונות. במהלך העונה, היה הממוצע הנמוך בקריירה שלו - 5.3 נקודות למשחק ב-16 דקות.
Lights Down Low
וידאו קליפ
בווידאו קליפ, מככבים MAX ואשתו, אמילי. הקליפ צולם מעל מיטה, ומתאר את MAX במערכות יחסים שונות במהלך חייו. הסרטון בוים על ידי קראש מיוזיק וכריסטיאן סנל. ג'ייד אהלרס, שהיא המנהלת הקריאטיבית בקראש מיוזיק, הסבירה כי: "הקליפ מתאר כיצד חייו של אדם נראים אם היו גרים בדירה אחת כל חייהם."
חבל ימית
ההתיישבות בחבל ימית
תחילת יישובו של האזור על ידי ישראלים בהקמתן של היאחזויות נח"ל. היישוב הראשון, מושב שדות, קם ב-1971. חמש שנים לפני הקמת העיר ימית עצמה.
פינוי חבל ימית
בהסכם השלום בין ישראל למצרים הסכימה מדינת ישראל להחזיר את השליטה בחצי האי סיני לידי מצרים. כחלק מההסכם, החליטה הממשלה לפנות מבתיהם את כל תושבי חבל ימית ולהרוס את כל המבנים הקיימים באזור, ובמקביל, לשלם פיצויים לתושבים.
לחם תירס
לחם תירס נחשב ל"אוכל נשמה" ואנשים רבים נהנים מהמרקם והארומה שלו.
גמר מונדיאל 1938
איטליה הייתה לנבחרת הראשונה בהיסטוריה שזוכה בטורניר פעמיים רצופות. עד כה, היחידה לשחזר את ההישג הייתה ב-1958 וב-1962. כמו כן, איטליה הייתה לראשונה שזוכה בתואר מחוץ למדינתה.
שופט המשחק
קאפדוויל היה לשופט היחיד עד כה בתולדות המונדיאל ששופט את משחק הגמר בארץ מוצאו. קאפדוויל שפט גם במשחק החוזר של רבע הגמר, בו ניצחה את  בתוצאה 2-1.
עוזרי השופט שימשו גם הם כשופטים ראשיים במהלך הטורניר. ווטריך שפט את בניצחונה של איטליה על ברזיל 2-1 בחצי הגמר, וכן בניצחון המארחת 3-1 על  בשמינית הגמר. קריסט שפט בניצחונה של 8-0 על  ברבע הגמר.
מהלך המשחק
במחצית השנייה שיחקה איטליה ביתר נינוחות. בדקה ה-70, ניצל זאת ג'רג' שארושי על מנת לצמק את התוצאה ל-3-2. בדקה ה-82 השלים פיולה צמד אישי שקבע את תוצאת המשחק, 4-2 לאיטליה, שהניפה את גביע העולם לקול תשואות הקהל.
בעקבות המשחק
שנה לאחר הטורניר פרצה מלחמת העולם השנייה. הטורניר שב לפעילות רק ב-1950, שם ציפה לנבחרות גורל שונה לחלוטין ממונדיאל 1938 - איטליה סיימה את דרכה כבר בשלב הבתים, בעוד הונגריה כלל לא העפילה לטורניר.
אלמוג אולשטיין
אלמוג אולשטיין (נולד ב-16 באוגוסט 1993), הוא אלוף ישראל ושיאן ישראל בשחייה. בעל שתי מדליות מהמכביה, מהן אחת זהב.
צבר (סלנג)
מקור הכינוי
על פי הסוציולוג עוז אלמוג מקור הכינוי 'צבר' בכינוי הגנאי "סאברעס" שהדביקו מהגרי העלייה השנייה והשלישית לנערי העלייה הראשונה, שהיו דור הילידים הארצישראליים הראשון של התנועה הציונית. שינוי המשמעות (מעתק סמנטי), להדגשת המתיקות על פני החיספוס, נעשה על ידי העיתונאי אורי קיסרי אשר פרסם ב-20 באפריל 1931 מאמר בעיתון "דואר היום" בשם "אנחנו ... עלי הצבר!" ובו טען נגד קיפוח ילידי הארץ כנגד המהגרים החדשים. מקור נוסף יכול להיות העלון ההומוריסטי "צבר", שיצא בשנת 1931. המשורר והמתרגם חנניה רייכמן פרסם ב"דבר לילדים" את המדור "צברינו חמודים ועוקצנים", והכינוי זכה לכבוד ולהערכה גם בזכות מדורו.
מגמות ותמורות במיתוס הצבר
ניתן למנות שלושה גורמים להטמעתו הייחודית של מיתוס ה"צבר" בחברה הישראלית של שנים אלו. ראשית, בשם הציונות התגייסו מרב המוחות, היוצרים מהתחומים השונים, והקנו עומק רוחני לאידאולוגיה הציונית. שנית, ההתבססות הכלכלית, הדמוגרפית והביטחונית המהירה של המפעל הציוני, שהגיעה לשיאה בהקמת המדינה, אוששה את האופטימיזם המהפכני וחיזקה את אמונתו של הנוער בחזון הציוני. לבסוף, אחת המטרות העיקריות של מערכת החינוך הייתה הקניית ערכי המנהיגות הציונית. עם זאת, סממני ה"צבר", לפי אבן זוהר נוצרו על ידי שילוב בין ישן לחדש, תרגום המציאות החדשה אל מול מודל תרבותי ישן, מוכר ומסורתי שהתגבש ברוסיה במאה התשע עשרה, ובעזרתו התאפשר להפיץ ולהבין את המודל החדש.
דוגמה לשימוש ב"צבר" ניתן למצוא בחיבור "אמנות ארצנו" (1942) מאת חיים גמזו. גמזו השתמש בניגוד בין פנים וחוץ בפרי, כדי לתאר גם את היחס בין ההווה לעתיד הציוני: "דורנו, ארצנו, דורשים כתמים, שיהיו כפי הצבר - קוצים מבחוץ ועסיסיות מבפנים - מכאיבים ומרעננים כאחד, מכילים בקרבם את דווי ההווה ואת נבטי העתיד המזהיר."
הצבר בתרבות
דמות הצבר קיבלה ייצוג אומנותי וסמלי בדמותו המאוירת של "שרוליק" (הלובש מכנסיים קצרים, נועל סנדלים וחובש כובע טמבל), פרי עטו של המאייר דוש. כמו כן התפרסמה דמות הילדים הטלוויזיונית, הבובה קישקשתא, שלבשה דמות של קקטוס מדבר.
חיסיון עיתונאי
החיסיון העיתונאי אינו מצומצם רק לחשיפת המקור, ישנו חיסיון גם על המידע העיתונאי ועל המסמכים שנאספו במסגרת מחקר עיתונאי. במידה ולא היה חיסיון על החומר, ישנו סיכוי שיחשפו גם המקורות.
מעמדו והיקפו של החיסיון
החיסיון העיתונאי הוא חיסיון יחסי. משמעות הדבר היא כי בנסיבות מתאימות בית המשפט מוסמך להסירו ולחייב את העיתונאי למסור כל מידע, לרבות המידע שנטען לגביו שהוא חוסה תחת החיסיון העיתונאי. זאת בניגוד לחיסיון כהן דת; חיסיון נשיא המדינה; חסיון חבר כנסת; חיסיון עורך דין, שהם חסיונות מוחלטים, כלומר שאין אפשרות להסירם, אלא בהסכמת בעל החיסיון.
הגמד והענק (משחק)
מהלך המשחק
כל משתתף במשחק מקבל על עצמו שני תפקידים. תפקיד ה"גמד" ותפקיד ה"ענק". למשתתף משודכים שני משתתפים אחרים במשחק. אחד בתפקידו כ"גמד" ואחד בתפקידו כ"ענק". כל משתתף יודע מי ה"ענק" שלו, אך לא יודע מי ה"גמד" שלו. המשחק מתאים לכל קבוצות גיל, ומקובל מאוד בקבוצות סגורות כגון מקומות עבודה, בתי ספר ותנועות נוער. עם זאת יש אף משחקי "גמד ענק" המוניים באינטרנט.
בתפקיד ה"גמד", צריך המשתתף לשלוח ל"ענק" שלו מתנות באופן אנונימי. המתנה אמורה להביע תשומת לב, ומטרתה לשמח את ה"ענק". במשחקים רבים מגבילים את המשתתפים בערך כספי מקסימלי. בתפקידו כ"ענק" מקבל המשתתף מתנות משחקן אחר, מבלי לדעת מי שולח את המתנה.
בקבוצות קטנות, בהן המשתתפים מכירים זה את זה, גורם המשחק לגיבוש חברתי, ומהווה מקור לשיחה ושעשוע.
הייתי בגן עדן
רקע וכתיבה
השיר נכתב על ידי אהוד מנור והולחן על ידי שמעון בוסקילה. על יצירת השיר סיפר מנור:.
הצלחת השיר
השיר זכה להצלחה רבה, והפך לאחד מהשירים הכי מוכרים של חדד, כאשר זכה למספר רב של גרסאות כיסוי וביצועים של זמרים ישראלים. בעקבות הצלחת האלבום כמו סינדרלה, הופיעה חדד לראשונה בהיכל התרבות בתל אביב כשהיא בת 21 בלבד.
סטאבט מאטר
תרגום השיר לעברית
מי האיש עיניו יבשו כי יראה אמו של ישו נמקה ביגונה?
אם האהבה, הרשיני כאבך לשאת, למדיני כאן אתך להתאבל.
בכל מכאוביו פצעיני, בשכרון הצלב מלאיני, באהבתי אליו.
מועצת תנועות הנוער בישראל
מבנה המועצה
מזכ"ל המועצה הוא עובד המועצה, ואחראי על מעקב ביצוע החלטות המתקבלות בהנהלה ובוועדות.
אפוסטולו זנו
ביוגרפיה
אפוסטולו זנו נולד בוונציה להורים ממוצא יווני, ילידי כרתים
קדוש
אישים ששם משפחתם קדוש:
הכוחות המזוינים של הפיליפינים
הקמה ומלחמת העולם השנייה
הכוחות המזוינים של הפיליפינים הוקמו רשמית ב-21 בדצמבר 1935 עם כניסתו לתוקף של חוק ההגנה הלאומי מאותה שנה. הגנרל האמריקאי בדימוס דאגלס מקארתור התבקש לפקח על הקמתם והכשרתם. מקארתור קיבל את ההצעה והפך לפילדמרשל של הפיליפינים, דרגה שאף אדם אחר לא החזיק בה מאז. הנשיא קזון העניק רשמית את התואר פילדמרשל למקארתור בטקס בארמון מאלאקניינג ב-24 באוגוסט 1936, כשהופיע עם שרביט זהב ומדים ייחודיים.
אחרי העצמאות
בשנת 1966 גם נשלח גדוד לדרום וייטנאם במהלך מלחמת וייטנאם כדי לשפר את התנאים הכלכליים והחברתיים של אנשיו שם. יחידות של הכוחות נשלחו באותו הזמן גם לאיי ספראטלי.
מבנה
לכוחות המזוינים של הפיליפינים יש שלושה ענפים עיקריים: שלושת הענפים העיקריים הללו מאוחדים תחת ראש המטה הכללי של הכוחות המזוינים של הפיליפינים (CSAFP) שבדרך כלל מחזיק בדרגת גנרל / אדמירל.
דורון מנדלס
דורון מנדלס (נולד ב-21 בדצמבר 1944) הוא פרופסור אמריטוס בחוג להיסטוריה כללית באוניברסיטה העברית בירושלים.
Teamcenter
בשנת 2010 הודיעה Siemens ש Teamcenter עברה את רף 5 מיליון הרישיונות ובשימוש של יותר מ 6,400 לקוחות.
Team Fortress 2
תומכים
ממש עוזר בקבוצה. כמו לכל הדמויות יש לו חפצים משלו: מסור, רובה חיים ורובה זריקות לרופא, לעומת לשאר הדמויות, יש כוח מיוחד אשר גורם לו לרפות את עצמו.
יצחק גרשון
יצחק (ג'רי) גרשון (נולד בשנת 1958) הוא אלוף צה"ל במילואים, המכהן כיו"ר רשות שדות התעופה. שימש בעבר כמפקד חטיבת הצנחנים, כמפקד עוצבת האש, כמפקד אוגדת איו"ש וכאלוף פיקוד העורף.
מצערת
בית מצערת
בית המצערת לעיתים מוקבל לקרבורטור במנוע שאינו מוזרק, אולם חשוב לזכור שבית מצערת אינו אותו דבר כמו מצערת, ושגם למנועים עם קרבורטור יש מצערת. בית המצערת הוא פשוט מקום אשר נוח למקם בו את המצערת בהיעדר קרבורטור ונטורי. קרבורטור זו טכנולוגיה ישנה, אשר באופן מכני מווסתת את כמות האוויר שזורם (באמצעות פרפר המצערת) ומשלבת אוויר ודלק יחד (עקרון ונטורי). מכוניות עם הזרקת דלק אינן זקוקות למכשיר מכני כדי למדוד את זרימת הדלק, מכיוון שהמשימה מתבצעת על ידי מזרקים במסלול יניקת האוויר (עבור מערכת הזרקת דלק רב-נקודתית) או בצילינדר (עבור מערכת הזרקת דלק ישירה) יחד עם חיישנים אלקטרוניים ומחשבים אשר מחשבים במדויק כמה זמן מזרק מסוים צריך להישאר פתוח - כמה דלק יהיה מוזרק בכל פולס הזרקה. עם זאת, עדיין יש צורך במצערת כדי לשלוט על זרימת האוויר לתוך המנוע, יחד עם חיישן אשר מודד את זווית הפתיחה הנוכחית שלה, כך שניתן יהיה לשמור על היחס אוויר/דלק הנכון בכל שילוב של סל"ד ועומס. הדרך הפשוטה ביותר לשדרג מנוע עם קרבורטור היא על ידי החלפת הקרבורטור ביחידה אשר מכילה מצערת ומזרקים, זה נקרא בית מצערת מוזרק (מכונה TBI על ידי ג'נרל מוטורס ו- CFI על ידי פורד), הדבר מאפשר להמיר מנועים ישנים מקרבורטור להזרקת דלק מבלי לשנות באופן משמעותי את סעפת היניקה. עיצובים מורכבים ומודרניים יותר משתמשים בסעפת יניקה, ואפילו ראש מנוע, המיועד במיוחד להכיל מזרקים.
תהילים צ"ד
אֵל נְקָמוֹת, הוא בספר תהילים ( במיספור של תרגום השבעים). המזמור פותח במילים אלה, אך לא מציין את שם המשורר.
מיר-2
התחנה תוכננה לכלול את המרכיבים הבאים:
אליפות אירופה בכדורסל נשים 2019
ספרד ניצחה באליפות בפעם הרביעית בתולדותיה.
משרד הביטחון – ההוצאה לאור
היסטוריה
בשנת 1959, בעידודו של ראש הממשלה ושר הביטחון, דוד בן-גוריון. הוקם גוף שירכז את הנושא – ההוצאה לאור. לצד מכתבים רשמיים של משרדים ממשלתיים, יצאו תחת ידי ההוצאה גם ביטאונים ועיתונים כמו מערכות, בטאון חיל האוויר ואפילו במחנה. שלוש שנים מאוחר יותר, הציע הסופר ד"ר מרדכי נאור להפוך את הגוף להוצאת ספרים. כמה שבועות מאוחר יותר נולד הספר הראשון של נאור ושל ההוצאה, כאן השיריונים. במשך השנים היא הוציאה לאור ספרים במגוון תחומים, ובהם היסטוריה של עם ישראל, ארכאולוגיה של ארץ ישראל, היישוב היהודי בארץ ישראל לדורותיו, תולדות הציונות, סוגיות ביטחון והגנה, טבע ונוף בארץ ישראל, יהדות ופילוסופיה יהודית, המזרח התיכון ושאלת הסכסוך הישראלי-ערבי ועוד. ספרים לדוגמה: מסיפורי ארץ אהבתי, החי והצומח של ארץ ישראל, מי שחלם, ספר המופת-אנשי מופת ומעש בישראל, זה היה סודי ביותר, אקח אותך לשם ועוד.
בסוף שנות ה-90 נפתחה החנות הראשית של ההוצאה לאור ברחוב הארבעה בתל אביב ונסגרה כעבור כמה שנים.
Destination: Void
תקציר
מיד עם היפתח הסיפור יוצא המוח מכלל שליטה וגורם לנזקים בנפש ובציוד.
מצב התמודדות חדש זה מביא אותם לגילויים, לניתוחי מצב חדשים, ולדרך חדשה אליה לא התכוננו לפני היציאה.
עלילה
בסצנה הראשונה מתואר ניתוק המוח מהספינה ומהמיכשור שמזין אותו, מה שגורם להוצאתו מכלל תפקוד, ל"הריגתו".
לאחר ויכוח מחליטים לדווח לבסיס שעל הירח כדי לקבל מהם הנחיות.
עוד מסביר להם האלוהים החדש שכן ניתן ליישב את הכוכב, ומרגיע אותם שהכול תחת שליטה ועליהם לעשות כדבריו.
עמוד ספרים
משמעויות אחרות
בחלק מהמדינות באסיה, כמו למשל בקוריאה הדרומית, "עמוד ספרים" בתצורתו האמריקאית (לבן/אדום/כחול) יכול לסמל גם בית בושת.
ג'ורג' ויליאם ראסל
חייו
פגישתו עם ג'יימס ג'ויס ב-1902, בה התרשם מאוד מהיוצר הצעיר, השפיעה על דרכו של ג'ויס בעתיד: ראסל ערך לג'ויס הכרות עם ייטס, שפתחה דלתות בפני ג'ויס שנים מאוחר יותר. תרומתו העיקרית ליצירתו של ג'ויס הייתה בפרסום יצירותיו הראשונות. ראסל ביקש מג'ויס לכתוב סיפור קצר, "פשוט, כפרי ובעל חיוניות ופאתוס". בתמורה הוא קיבל את "אחיות", שפורסם ב-1904 ב-"The Irish Homestead", ולאחריו עוד שני סיפורים: אוולין ולאחר המירוץ. לאחר שלושה סיפורים אלה חדל ראסל מפרסום יצירותיו של ג'ויס מאחר שלא קלעו לטעם קוראי העיתון, אך שלושת הסיפורים הפכו, יחד עם סיפורים אחרים, לקובץ דבלינאים, שיצא לאור ב-1914.
הלעיטהו לרשע וימות
פרשנות הרב צבי פסח פרנק
הרב צבי פסח פרנק דן בכלל, תוך התייחסות לדברי הרמב"ם בפירושו למשנה, על פי דברי הרמב"ם:
אופה בשבת
רבי יואל סירקיש כתב בספרו בית חדש על דברי רבי יעקב בן אשר, שפוסק הלכה זו בספרו ארבעה טורים, כי החידוש בסוגיה זו, שמותר לאדם לעבור על איסור קל כדי להציל את עצמו מהחמור, הוא העובדה שלא אומרים "הלעיטהו לרשע וימות".
יוזף וויקטוריה אולמה
יוזף וויקטוריה אולמה (בפולנית: Jozef & Wiktoria Ulma) היו חסידי אומות העולם מפולין שנרצחו עם כל ילדיהם בנסותם להציל יהודים.
צפעונים
צִּפְעוֹנִים (שם מדעי: Viperinae), תת-משפחה של נחשים ארסיים ממשפחת הצפעיים החיים באירופה, אסיה ואפריקה (חוץ מהאי מדגסקר).
ג'ון לויטאו
ביוגרפיה
לויטאו נולד ב-1 בנובמבר 1945 בהרטפורד קונטיקט למריון ולי לויטאו. הוריו היו ממוצא יהודי.
רשימת צוות ה-WWE
החוזים בארגון מורכבים מחוזה פיתוח עד לרמה של חוזה לטווח ארוך של שנים. העובדים ברוסטר הראשי משתייכים לאחת התוכניות (Raw או סמאקדאון). כמו כן, התוכנית 205 לייב היא בלעדית למחלקת משקל הקל של הארגון (93 ק"ג ומטה).
חופשיים
הערה: ה-WWE מגדירים את מתאבקים אלה כחתומים בחברה, אך לא משתייכים לאף אחד מהמותגים, לכן נקראים מתאבקים חופשיים.
טולה (מחוז)
המחוז הוקם ב-26 בספטמבר 1937. כ-13% משטח המחוז מכוסה ביערות.
בו
תחבורה
בו מחוברת לפריטאון על ידי כביש סלול (מהמעטים במדינה) ולכפרים באזור (חלק גדול מהם לא סלולים). מסילת הרכבת שעוברת בבו ונבנתה בשנת 1889 נסגרה בשנת 1974. כיום אין שירות רכבות לבו.
חינוך
מוסדות השכלה נוספים מלבד אוניברסיטת ניאלה הנמצאים בעיר הם המכללה להוראה של בו והמכללה הטכנולוגית קרייסט דה קינג. המכללה הוקמה בשנת 1954 על ידי הכנסייה הקתולית במימון ישיר מהותיקן. המכללה מושכת אליה סטודנטים רבים גם ממדינות שכנות כמו גאנה, גמביה, ניגריה וליבריה.
CTC Media
היסטוריה
בחודש דצמבר 2010, הושקה רשת חברתית טלוויזיונית בשם "Videomore" שסיפקה מתן גישה חוקית לתוכן של ערוצי הטלוויזיה של "STS מדיה" (משנת 2012 אלה כללו את "הערוץ החמישי" וערוץ "REN TV" ומשנת 2017 גם כלל תוכן שח ערוצי הטלוויזיה "רוסיה 1", "ערוץ יו"). באוקטובר 2011, CTC Media פתחה פורטל מקוון עבור נשים Domashniy.ru.
מיזוגים, הפסדים ורכישות
בינואר 2015, החברה קנתה את השליטה במפיק תוכן הווידאו Caramba שמנהלת אתר אינטרנט באותו שם. סכום העסקה הסתכם בכ-150 מיליון רובל.
ג'יימס טרי
ג'יימס טרי (באנגלית: James Terry; נולד ב-26 בנובמבר 1960) הוא כדורסלן עבר אמריקאי-ישראלי שעשה את רוב הקריירה המקצועית שלו בישראל. שיחק בעמדת הסנטר. גובהו 2.08 מטר.
משה ליכטמן
משה ליכטמן, הוא מהנדס ואיש עסקים ישראלי. כיהן בתפקידים בכירים במיקרוסופט, בין היתר כסגן נשיא החברה העולמית. משנת 2006 עד פרישתו ב-2011, ניהל את מיקרוסופט ישראל מחקר ופיתוח - מרכז המחקר והפיתוח של מיקרוסופט בישראל. מ-2012 משה הוא מייסד ומנהל משותף של קרן הצמיחה IGP ובמקביל הוא משקיע אנג'ל אקטיבי.
קריירה
ב-2012 הקים ליכטמן יחד עם חיים שני את קרן ההשקעות IGP המתמקדת בהשקעות ובליווי חברות הייטק ישראליות בשלב הצמיחה. מאז הקמתה, השקיעה הקרן מאות מיליוני דולרים בעשרות חברות עם מכירות של עשרות עד מאות מיליוני דולרים.
משה מני
ביוגרפיה
היה נשוי לאמירה מני, פרופסור לאימונולוגיה.
אוסקר דויטש
קורות חיים
בשנת 2017 פרסם את ספרו "עתיד אירופה ויהדות: דחפים לשיח חברתי" Böhlau Verlag.
טבר (מחוז)
היסטוריה
במאה ה-12 השטח היה בסיס מנסיכות טבר העצמאית. במשך כמה מאות שנים היה התמודדות בין נסיכי טבר לנסיכי מוסקבה על המרכזיות באיחוד שטחי הרוסים בנסיכות אחד. בסוף המאה ה-15 נסיכות טבר סופחה לנסיכות מוסקבה.
טרפה
טרפה היא בהמה או אדם שסופם למות מחמת פציעה או חולי מסוימים, ודיניהם ההלכתיים שונים מבהמה או אדם רגילים בחלק מההלכות. המילה "טרפה" משמשת גם לתיאור פציעה הגורמת לבהמה להיות מוגדרת כטרפה.
איסור למזבח
בהמה ועוף שיש בהם טרפה אסורים להקרבה על המזבח. מקור האיסור בשלושה פסוקים:
ריינר וייס
וייס הוא זוכה פרס נובל לפיזיקה לשנת 2017, יחד עם קיפ תורן ובארי בריש, על התרומה המכרעת בפרויקט LIGO ועל הזיהוי של גלי הכבידה.
אלבני (אוסטרליה המערבית)
העיר מהווה יעד תיירותי חשוב בזכות היותה בסיס לטיולים בדרום מערב המדינה ובזכות היופי הטבעי והמורשת שלה. לעיר חלק חשוב ברוח אנזא"ק בהיותה הנמל שממנו הפליגו חיילי צבא אוסטרליה ליעדיהם באירופה ובמזרח התיכון במלחמת העולם הראשונה. אלבני היא העיר הוותיקה ביותר המיושבת ברציפות במערב אוסטרליה והיא מקדימה את פרת' ואת פרימנטל בכשנתיים בתאריך ייסודה.
היסטוריה
עד לפתיחתו של נמל פרמנטל בראשית המאה ה-20, היה נמלה של אלבני נמל המים העמוקים היחידי במערב אוסטרליה ולכל אורכו של החוף הדרומי של היבשת להוציא את מלבורן. משמעות הדבר היא כי במשך שנים היה הנמל התחנה הראשונה באוסטרליה שבה עצרה תנועת הספינות שהגיע מבריטניה.
גאוגרפיה
אלבני שוכנת במרחק 418 ק"מ מדרום-מזרח לפרת' ומחוברת אליה באמצעות כביש מהיר. מרכז העיר שוכן בין הר מלוויל (Mount Melville) והר קלרנס (Mount Clarence) ולמרגלותיו משתרע נמל הנסיכה המלכותית (Princess Royal Harbour). העיר מוקפת בחופים רבים כשחוף מידלטון (Middleton Beach) הוא הקרוב ביותר למרכז העיר.
כלכלה
ממערב לעיר פועלת חוות טורבינות רוח ש-18 הטורבינות שלה המונעות ברוחות דרומיות חזקות, מספקות כ-80% מצריכת החשמל של העיר.
אורי קיסרי
קורות חיים
קיסרי נולד בשם שמואל קייזרמן בשנת 1901 ביפו למרים ונתן קייזרמן. הוא למד בגימנסיה הרצליה ולאחר מכן בבית הספר הריאלי בחיפה.
אורי קיסרי נפטר בשנת 1979. נקבר בבית העלמין נחלת יצחק.
על שמו רחובות בתל אביב-יפו ובחיפה.
ארץ המלכה מרי
מקור השם
שמו של אזור החוף ניתן לו על ידי מוסון. מוסון קרא לחוף על שם מרי מטק, רעייתו של המלך ג'ורג' החמישי, מלך הממלכה המאוחדת.
צונאמי
סיבות אפשריות להיווצרות גלי צונאמי
גורם נוסף, פחות שכיח, העלול לגרום לגלי צונאמי, הוא מפולות תת-מימיות. במקרה כזה הר או רכס תת-מימי מתמוטט במעמקי האוקיינוס וגורם לדחיקה של המים בעוצמה אדירה.
אברהם שלמה זלמן צורף
נכדו, יואל משה סלומון, היה ממייסדי פתח תקווה. נינו, חיים סלומון, היה ממייסדי חברת התרופות "סלומון לוין ואלשטיין" שממנה התפתחה חברת התרופות "טבע".
תור (מבנה נתונים)
יישומי התור
תורים משמשים באלגוריתמים הדורשים שמירה על סדר במהלך העברת הנתונים (למשל באלגוריתם חיפוש לרוחב), להעברת הודעות בין תהליכונים (חוטים) של תהליך, ובמבני נתונים מורכבים יותר המשמשים לטיפול בריבוי משימות במערכות הפעלה מודרניות, טיפול בבקשות הנכנסות בשרתי אינטרנט, וכדומה.
אברהם שלמה זלמן צורף
תולדות חייו
רבי יהוסף שווארץ בספרו "תבואות הארץ" כותב: "ביום י"ט אלול התחלנו לפנות האשפה והזבל ויחלו לבנות. עד פרשת וארא תקצ"ז נגמר בית המדרש וכבר יכולנו להתפלל בו ונחנכה ביום ההוא בשמחה גדולה: ברוך מציב גבולות אלמנה, ויקרא את שמו "מנחם ציון" או בפי העם "בית המדרש הישן". ויבנו עוד כל הבניינים והבתים הנחרבים והנהרסים אשר בכל החצר הגדול הזה". כך היו במרכז של העדה האשכנזית מושב לבית דין צדק, תלמוד תורה לנערים וישיבה.
מותו
השלמת הבנייה עוררה מורת רוח בקרב תושבי ירושלים הערבים, והם חיפשו דרכים לנקום בו. כל זמן שהיה הממונה היחיד על כספי החורבה, דאג להעביר כספים למנהיגי הערבים "למען השלום". אולם כאשר גדל היישוב, וקמו מנהיגים וממונים חדשים, נאלץ לחדול מלתת שלמונים לערבים. דבר זה הקים נגדו אויבים רבים.
צורף מוזכר כנרצח הטרור הראשון בארץ ישראל בעת החדשה ומונצח בלוח מספר אחת בהר הרצל.
צאצאיו
בנו של צורף, מרדכי, כבר נקרא בארץ ישראל בשם סלומון. ההשערה היא כי השלטונות העות'מאניים רשמו בדרכונו את השם, על סמך שם אביו - זלמן, כנראה בהשפעת ה"סולימאן" הרווח בערבית. יש הסוברים כי הוא עצמו הסב את הכינוי היידישאי של אביו מזלמן לסולומון, ואימצו כשם משפחה. כך או כך, הוא המשיך להיקרא "מרדכי צורף" בסביבתו היהודית. מרדכי סלומון היה ממחדשי ההתיישבות החקלאית בארץ וכבר ב-1839 בעת ביקורו השני של מונטפיורי העביר לו תוכנית מפורטת בדבר ייסוד כפר חקלאי בארץ ישראל.
קואנזים A
תפקוד
מכיוון שקואנזים A הוא תיול, הוא יכול להגיב עם מלקולה בעלת קבוצה קרבוסקילית על מנת ליצור תיואסטר (קשר סולפידי), ולתפקד למעשה כנשא של מולקולה אחרת. רק אז כמולקולה שלמה יכול להתרחש התהליך הביוכימי של מעבר ממברנות או שינוי כימי. הדוגמה הכי מפורסמת היא חיבור קואנזים A עם חומצה אצטית ליצירת אצטיל קואנזים A. אצטיל קואנזים A משמש כחומר חשוב מאוד בתהליכים מטבוליים, הן אנאבוליזם (יצירת שומן בחיות) והן קטבוליזים (פירוק סוכר ושומן ביצורים אווירנים). אך ניתן לראות עוד דוגמאות רבות כגון סוקציניל קואנזים A ומלוניל קואנזים A (שניהם במעגל קרבס) ופרופניל קואנזים A (פירוק חומצות שומן אי זוגיות).
רוזמרי סמית'
רוזמרי סמית' (באנגלית: Rosemary Smith, נולדה ב-7 באוגוסט 1937) היא נהגת מרוצי ראלי אירית שלקחה חלק ואף ניצחה מרוצי ראלי ידועים במהלך שנות השישים. כיום היא בעלת בית ספר לנהיגה מתקדמת באירלנד.
דבי ונולי
לאורך שנות פעילותן העלו השתיים שלושה מופעי בידור ברחבי ישראל להם כתבו את הטקסטים בעצמן: "כזה כאילו", "למה מי למה מה" ו"דבי ונולי 3". המופעים שילבו סטנד-אפ ומערכונים.
הוגו בטאואר
פעילותו כעיתונאי חוקר
בנוסף הקים בטאואר שבועון בשם Bettauers Wochenschrift (השבועון של בטאואר) שעורר פולמוסים רבים בגלל תכניו השמאליים והפרובוקטיביים יחד עם רודולף אולדן הקים ב-1924 מיזם תקשורתי נוסף אך קצר ימים, השבועון " Er und Sie. Wochenschrift für Lebenskultur und Erotik ("הוא והיא. שבועון לחיי תרבות וארוטיקה"). עיתון זה נסגר אחרי חמישה גליונות בלבד. הכתיבה הביאה לבטאואר תגמולים רבים על זכויותיו כיוצר אחרי שספריו שימשו בסיס לעיבודים לבמה ולקולנוע. בשנת 1925 פאבסט ביים גרסה קולנועית לרומן שלו "Die freudlose Gasse" (הרחוב ללא שמחה) שבו עשתה גרטה גרבו את הופעת הבכורה שלה בסרט בינלאומי. ב-1924 הבמאי הנס קרל ברלסאואר והשחקנים הנס מוזר ופרדיננד מיירהופר התפרסמו גם הם לראשונה הודות לסרט לפי יצירה של בטאואר, הפעם "העיר ללא יהודים". בגלל גישתו כ"עיתונאי חוקר" ועמדתו למען פתיחות ושחרור מיני, עמד בטאואר תכופות במוקד של מחלוקות ציבוריות. הותקף כ"סופר שפכים" (Asphaltliterat), עיתונו נתבע בגין השחתת המוסר הציבורי. על רקע זה קיבל איומים פומביים והיו שקראו לרציחתו. לבסוף הוא יצא זכאי במשפט ובעקבות זאת עלתה תפוצת המגזין השבועי שלו ל-60,000, הגדולה ביותר מבין כל השבועונים המקומיים. במרץ 1925 נשקלה הגדלה נוספת בתפוצה.
אקסל רוז
ויליאם ברוס רוז הבן, הידוע בשם הבמה אקסל רוז (באנגלית: Axl Rose; נולד ב-6 בפברואר 1962) הוא זמר ומוזיקאי רוק כבד אמריקאי. רוז התפרסם כסולן להקת Guns N' Roses שהחלה לפעול באמצע שנות ה-80 עד לאמצע שנות ה-90. לאחר שנים ספורות מחוץ לאור הזרקורים, חזר רוז להופיע עם הרכב שונה תחת אותו שם - Guns N' Roses. ההרכב החדש התחיל להופיע עם רוז לראשונה בשנת 2001 במסגרת קונצרט רוק בריו 3. ב-2016 חזרו ללהקה סלאש ודאף מקאגן אשר היו בהרכב המקורי. רוז ידוע בעיקר בזכות המגוון הטונאלי של קולו, אשר זיכה אותו להכרה כאחד מהזמרים הטובים של כל הזמנים במגזינים שונים העוסקים במוזיקה.
נילי דרוקר
חיים אישיים
דרוקר וששון התאהבו באיטליה ונישאו תוך זמן קצר בישראל. דרוקר הייתה אז בת 19 וששון בן 37. הם עברו לגור בניו יורק, שם למדה דרוקר אופנה. לאחר מכן הם עברו להונג קונג. לזוג נולדו שלושה ילדים: אל - מעצבת אופנה, מור - נהרג בגיל 18, גל - דוגמן. לדברי אמה, הרבה ששון בנסיעות עסקיות ודרוקר נותרה בודדה בניו יורק. כשהגיעה עם שלושת הילדים באחד מביקוריה לישראל בסוף שנות ה־90, החליטה להישאר ובעקבות כך רכש ששון דירה בבניין בנווה אביבים. לאחר שהמשפחה חזרה לגור בישראל, ניהלה דרוקר בוטיק אופנה בצפון תל אביב.
זסלאוויה
זסלאוויה (בבלארוסית: Засла́ўе; בפולנית: Zasław, זאסלאב; ברוסית: Заславль, זסלבל) היא עיירה במחוז מינסק שבבלארוס, כ־20 ק"מ צפונית־מערבית למינסק.
Amala
Amala הוא אלבום הבכורה של הזמרת-יוצרת והראפרית האמריקאית דוג'ה קאט. האלבום יצא לאור ב-30 במרץ 2018, על ידי חברות התקליטים קימוסבי רקורדס ותקליטי RCA. כמו כן, מתוך האלבום יצאו הסינגלים; "Roll with Us", "", "", "" ו-"Tia Tamera".
אביר על גלגלים
KITT
בפרקים מאוחרים יותר מותקן על KITT תותח לייזר, המאפשר לו להילחם ב-KARR וב"גוליית" - משאית הענק המונהגת על ידי בנו האמיתי של וילטון נייט, גארת' נייט.
אויבים
במספר מקרים גילמו אותם שחקנים דמויות שונות במהלך הסדרה.
השפעה תרבותית
הרייטינג של הסדרה דעך ב-1985 והתוכנית ירדה מהמסכים ב-1986 בתום עונתה הרביעית. ב-1991 הופק סרט לטלוויזיה ובו התאחד הצוות המקורי בפעם האחרונה. בשנות התשעים הופקו מספר המשכים אך הם לא זכו להצלחה.
נעימת הפתיחה של התוכנית זכורה עד היום לטובה. היא הולחנה בידי המפיק גלן א. לארסון והמלחין סטו פיליפס. מספר אמנים השתמשו בדגימה של נעימה זו בשירים (שהפכו ללהיט), ביניהם: Busta Rhymes ב "Fire It Up" ו-Timbaland & Magoo ב "Clock Strikes remix" וכן סיסטם אוף אה דאון ב-"I-E-A-I-A-I-O".
סטו פיליפס הלחין גם את המוזיקה לסדרה, וכאשר עזב (מסיבה לא ידועה) באמצע העונה הראשונה החליף אותו דון פיק. המוזיקה תחת פיק נהפכה ליותר אלקטרונית ופחות סימפונית.
טבח סברה ושתילה
15 בספטמבר
טיהור מחנות הפליטים מלוחמים פלסטינים הוטל על כוחות הפלנגות. בבוקר 15 בספטמבר, בדרכם לחפ"ק שהועתק לגג של בניין מעל מחנה הפליטים שתילה, הציע שגיא לשר הביטחון שישראל תנתק עצמה מהפלנגות, אולם שרון דחה את הרעיון. על הגג, חזר שרון על הוראתו להכניס את הפלנגות למחנות הפליטים "תחת פיקוד צה"ל". בשעה 16:00 בלשכת סגן הרמטכ"ל, משה לוי, העיר עוזר ראש אמ"ן שהמוסלמים סבורים שכניסת צה"ל לביירות חיונית כדי להגן עליהם מפני הפלנגות. בשעה 18:00 הפיץ אגף המודיעין מסמך סודי שבין היתר קבע שכניסת צה"ל לעיר תורמת להגנה על המוסלמים מפני פעולות נקמה אפשריות של הפלנגות. בשעה 20:00 דן אלוף פיקוד צפון, אמיר דרורי, עם מפקדי הפלנגות וסיכם עמם שיעמידו כוח משמעותי לפעולה במחנות הפליטים ושיכנסו מכיוון מחנה שתילה. אלה הבטיחו שיוכלו לפרוץ למחנות למחרת בבוקר ודרורי הזהיר אותם שאין לפגוע באוכלוסייה אזרחית. יחד עם זאת, ביקש דרורי מנציג צבא לבנון שייקחו את המשימה הזאת על עצמם, אולם הוא סירב.
18 בספטמבר
בשבת בערב החלה הנהגת הפלנגות לנסות ולהסיר מעליה את האחריות לטבח ולהעביר את האשמה אל ישראל, ואילו בישראל החל מאמץ להינתק מכל קשר לטבח. בשבת בשעה 22:45 הודיע רדיו "לבנון החופשית" של הפלנגות, כי "הכוחות הלבנונים" מכחישים "שהיו להם אנשים במחנות או שלקחו חלק במבצע צבאי כלשהו באזור זה". בשעה זו נכנס למחנות צבא לבנון. ביום ראשון בבוקר נפגש הרמטכ"ל עם ראשי הפלנגות בביירות ודרש מהם להודות בפומבי באחריות לטבח, אולם מנהיג התנועה, פייר ג'ומאייל, קבע שאין להודות במעורבות של הפלנגות בטבח, משום שהודעה כזו תסכן את בחירת בנו, אמין, לנשיאות לבנון ותפגע בהידברות עם המנהיגות המוסלמית.
לאחר הטבח
לאחר הטבח, נטל צבא לבנון את הפיקוח על המחנות ובמשך מספר שבועות המשיך במעצר וגירוש של פלסטינים ללא אישורי שהייה. רוב תושבי המחנות נותרו במקומם וחלקם החלו לשפץ את הבתים שחרבו. רופאים לבנונים מונו כמנהלים לבתי החולים של אש"ף ליד המחנות.
התגובה הבינלאומית
לא היה זה הטבח הראשון במהלך מלחמת האזרחים בלבנון (קדמו לו מעשי הטבח בקרנטינה, בדאמור ובמחנה תל א-זעתר וכן מעשי טבח רבים אחרים) אולם בניגוד לקודמיו עורר הטבח בסברה ושתילה תגובה משמעותית בעולם. יש הטוענים שתגובה זו נבעה מכך שהטבח בסברה ושתילה נתפס כחלק מהסכסוך הישראלי-ערבי בעוד מעשי הטבח האחרים נתפסו כעניין לבנוני פנימי.
ועדת החקירה
בעקבות הטבח קמה סערה ציבורית בישראל. בפרט בלטה "הפגנת הארבע מאות אלף" בכיכר מלכי ישראל, שנערכה ב-25 בספטמבר 1982 בארגונה של "שלום עכשיו" (שוררת מחלוקת סביב אומדן המשתתפים בה). בעקבות הסערה הציבורית הוקמה ועדת חקירה ממלכתית - ועדת כהן. בראש הוועדה ישב נשיא בית המשפט העליון, יצחק כהן, וכן השתתפו בה השופט אהרן ברק והאלוף (מיל.) יונה אפרת.
עמק הירדן
האזור במאה ה-19
המדיניות החדשה של השלטון, אפשרה גם לבהאים לרכוש קרקעות בארץ. בתחילה נרכשו אדמות באזור עכו וחיפה, ובהמשך, האפשרות לרכישת אדמה במחירים נמוכים יחסית באזור בעל פוטנציאל חקלאי וכן שיפור המצב הביטחוני, הביאה את ראשי הבהאים לרכוש שטחי אדמה במזרח הכנרת ובעמק הירדן. שטחים אלה נועדו בעיקר כדי ליצור עורף חקלאי אשר יספק מזון לקהילה הבהאית, ועודפי התוצרת נועדו לממן את פעילות הקהילה הבהאית באזור חיפה ועכו. בין השנים 1882–1887 נרכשו האדמות של: אום ג'וני, א-סמרה ונוקייב, והן עובדו על ידי אריסים ערבים ונוהלו על ידי הבהאים. לעומת זאת, בשנת 1909 התיישבו חקלאים בהאים בכפר עדסייה, וייסדו במקום יישוב עצמאי משגשג.
ההתיישבות היהודית בעמק במאה ה-20
1920 - הקמת קיבוץ דגניה ב', 1920 - הקמת קבוצת הר כנרת, הקיבוץ נעזב בשנת 1925, 1921 - הקמת קיבוץ דגניה ג' - המתיישבים עזבו ב - 1922 והקימו את קיבוץ גניגר, 1927 - הקמת קיבוץ בית זרע, 1932 - הקמת קיבוץ אפיקים, 1932 - הקמת פרויקט אמת המים, 1932 - פתיחת מפעל החשמל בנהריים, 1935 - הקמת קיבוץ אשדות יעקב, 1937 - הקמת הקיבוצים מסדה, שער הגולן ועין גב, כיישובי חומה ומגדל, 1946 - הקמת קיבוץ אלומות 1948 - ערביי האזור נוטשים את היישובים שלהם: צמח, עובידייה, קדיש (יישוב בדואי משבט דלייקה, על הרכס בין המושבה כנרת לפוריה)
עידו הבר
אלוף המכביה
שבועיים לאחר מכן, בתחרויות השחייה של המכביה ה-19 שנערכו בבריכת השחייה החדשה שבמכון וינגייט בסוף יולי אותה שנה זכה הבר ב-3 מדליות, 2 זהב ו-1 כסף. מדליות זהב, במשחה ל-400 מטר חופשי בתוצאה של 3:56.80 דקות ובמשחה שליחים 4x200 מטר, ומדליית כסף במשחה ל-200 מטר חופשי בתוצאה של 1:52.47 דקות.
מרכז כלל
אדריכלות
את מרכז כלל תכנן האדריכל דן איתן, שהכריז בעצמו על המרכז כאחת העבודות הפחות מוצלחות שלו. דוד קרויאנקר, מחשובי האדריכלים והמשחזרים של מרכז ירושלים הגדיר גם הוא את הבניין ככשל ארכיטקטוני בספרו "רחוב יפו". ביקורת ארכיטקטונית נמתחה גם על שילובו של המבנה במרקם העיר בטעון לחוסר ההתאמה בין הבניין לבין סביבתו ומתמקדת בבעייתיות של בנייה מודרנית גבוהה בתוך מרקם עירוני היסטורי. האדריכל דן איתן טען שהיה ניהול כושל ורשלני של חברת כלל כבר בזמן בניית הפרויקט: "הלכתי למנכ"ל כלל ואמרתי לו שאני חושב שמשהו לא טוב קורה בפרויקט הזה, שמי שמנהל אותו מוביל אותו בכיוון הלא נכון, ואפילו הבאתי לו דוגמאות שהיו קשורות לבחירת הפונקציות, לבחירת השימושים, לבירת החומרים, לאיכויות הגמר, לכל דבר".
התחדשות מרכז כלל
בינואר 2020 חנכה משטרת ירושלים תחנת משטרה בבניין, בשם מרכז שירות חרדי (מש"ח), המעניקה שירותי משטרה וקהילה לציבור החרדי בירושלים. בשנת 2021 נפתחה בבניין שלוחה לבית המשפט המחוזי בירושלים.
ישיבת בית אל
ר"מים נוספים
בעבר לימדו בישיבה גם הרב איתמר אורבך, הרב משה דימנטמן, הרב חיים ירוחם סמוטריץ', הרב שלמה פישר, הרב חיים שטיינר, הרב ראובן ששון והרב שבתי סבתו.
גרף של רעי
טאטוא הבית בשבת
בעיר שבה הבתים מרוצפים, מותר לטאטא את הבית וכן נהגו העולם לטאטא את הבית. החזון איש מציג שאלה: כיצד ניתן לטאטא את אבק עפר הבית, והלא האבק הוא מוקצה מחמת גופו? החזון איש מנסה ליישב את התמיהה בשני אופנים, האחד - שהאבק נחשב כגרף של רעי, שהתירו להוציא מהבית דבר מאוס אף על פי שהוא מוקצה מחמת גופו. השני - שהעפר והמוקצה על הארץ בטלים כמו שהפסולת בטלה בתוך האוכל כאשר הוא מרובה על הפסולת, כלומר: אין לאבק חשיבות עצמית, הוא טפל ונספח לארץ, ולכן אין טלטולו נחשב לטלטול מוקצה.
משקה אנרגיה
משקאות אנרגיה מסייעים להגברת הריכוז ומהירות התגובה, אך צריכה של כמות גדולה או צריכה בשילוב של אלכוהול עלולה לגרום לבעיות בריאותיות שונות. מחקרים מראים על עלייה מתמשכת בביקורים בחדרי מיון בעקבות צריכה של משקאות אנרגיה. הדבר הוביל מדינות רבות להטיל מגבלות על ייצור ושיווק המשקאות.
קינדר בואנו
מכירות
מדי שנה יוצאות סדרות מיוחדות של קינדר בואנו בארצות שונות, כגון קינדר שוקולד לבן וקינדר שוקולד מריר.
משקה אנרגיה
היסטוריה
ביפן משקאות אנרגיה החלו להמכר כבר בראשית שנות השישים. ביפן המשקאות אינם נמכרים כמשקאות קלים והם נמכרים בבקבוקים קטנים מזכוכית חומה, הדומים לבקבוקי תרופות. ליפוויטן (Lipovitan) החל להמכר ביפן בשנת 1962. שנה לאחר מכן הוחל בייצור Bacchus-F, משקה דומה שיוצר בקוריאה הדרומית.
תקנות ומגבלות
בשנת 2009 אסר המשרד להגנת החברה בקולומביה על מכירה של משקאות אנרגיה לילדים מתחת לגיל 14. בנובמבר 2012 הכריז רמזן קדירוב, נשיא צ'צ'ניה, על הצעת חוק שתאסור מכירה של משקאות אנרגיה. לדבריו, משקאות אלה הם בגדר תרופה ממכרת והם "אינם מקובלים בחברה המוסלמית". קדירוב ציטט דו"ח שקבע שמקרה מוות אחד ו-530 מקרי אשפוז אירעו במדינה באותה שנה כתוצאה משתיית משקאות אנרגיה. גנאדי אונישצ'נקו, מפקח התברואה הראשי של רוסיה, הביע דעות דומות.
ז'ולודק
יהודי ז'ולודק
באוקטובר 1941 רוכזו יהודי העיירה בגטו קטן וצפוף שהוקם בה, אליו הועברו גם יהודי העיירה אורלה. מעת לעת רצחו הגרמנים קבוצות של עשרות יהודים בגטו.
ב-9 במאי 1942 נערכה בגטו אקציה, בה הובלו כ-1,000 עד 1,400 יהודים לבורות ירי מחוץ לעיירה, ונרצחו בהם. בד בבד ערכו הגרמנים מצוד אחר יהודים מסתתרים. כ-80 יהודים בעלי מקצוע שהושארו בגטו הועברו ב-21 במאי 1942 לגטו שצ'וצ'ין, וגורלם שם היה כגורל יתר יהודי המקום.
היסטוריה אבולוציונית של החיים
השערה ראשונה: שכפול תחילה - עולם ה-RNA
השימוש ב-DNA כקוד גנטי העובר מדור לדור, וב-RNA וחלבונים כ"שליחים" המסייעים בתרגום ה-DNA לחלבונים חדשים, משותף לכל מיני היצורים החיים, אפילו לפשוטים ביותר (אך לא לנגיפים, שלא בהכרח נחשבים ככאלה). גילוי הריבוזימים - קטעי RNA שמסוגלים לזרז את השכפול של עצמם - גרם למדענים להעלות את השערת עולם ה-RNA, לפיה היצורים החיים הראשונים התבססו על RNA בלבד כקוד הגנטי. לפי השערה זו, מיקרואוגניזמים אלו היו אינדיבידואליים, כאשר העברות גנטיות אופקיות ומוטציות גרמו לכל תא להיות שונה באופן משמעותי עד כדי כך מהאחר (גם מזה שממנו התא נוצר), עד שלא יכולה להיות חלוקה למינים ביולוגיים. ה-RNA הוחלף לאחר מכן ב-DNA, שהיה יציב יותר ולכן אפשר יצירת גנומים ארוכים יותר, שאפשרו גיוון רב יותר בתפקודם של האורגניזמים. הריבוזימים נותרו מרכיב משמעותי בריבוזומים - האברונים בתאים המודרניים שבהם מתרחש תהליך התרגום.
יישוב הקרקע
בשנת 2017, התגלה בעל החיים היבשתי המוקדם ביותר לכאורה, במרבץ צורן ממערב אוסטרליה.
נולי עומר
הופעות יחיד ותערוכות
יצרה וביצעה שני מופעי יחיד: ב-2000 את "מתה לחיות 2", וב-2011, את "מופרע קומי", שכלל הלחנה ונגינת שירים בפסנתר.
בנברי (אוסטרליה המערבית)
היסטוריה
האירופאי הראשון שביקר במקום היה הימאי הצרפתי לואי דה פריסינה (Louis de Freycinet) בשנת 1803. הוא קרא לאזור פור לשנו (Port Leschenault) על שם הבוטנאי של המשלחת והמפרץ במקום נקרא גאוגרף (Geographe) על שם אחת הספינות של המשלחת.
סטודיו למשחק (תוכנית טלוויזיה)
סטודיו למשחק (באנגלית: Inside the Actors Studio) היא תוכנית אירוח אמריקאית של ערוץ הטלוויזיה בכבלים "בראבו", אותה הנחה ג'יימס ליפטון, אשר שימש גם כמפיק בפועל. את התוכנית מפיק ומביים ג'ף וורץ. התוכנית, אשר הועלתה לראשונה בשנת 1994, מופצת ברחבי העולם על ידי CABLEready והיא משודרת בכ-125 מדינות ברחבי העולם, ומגיעה לכ-89,000,000 בתים. בישראל משודרת התוכנית בערוץ 8 בהוט.
הני זובידה
ביוגרפיה
ב-2017 פרסם יחד עם רענן ליפשיץ את הספר "עצור - אין גבול" על גבולות והיעדרם, בהוצאת ידיעות אחרונות.
פעילות חברתית ופוליטית
זובידה נמנה עם מייסדי הקשת הדמוקרטית המזרחית, תנועה חברתית שנוסדה ב-1996 על ידי צאצאי עולים מארצות ערב והמזרח בישראל. הוא יוזם וחבר בקבוצת הייסוד של מייסדי פורום גוש הפריפריה במחאת קיץ 2011, פורום זה שקד בעיקר על עבודה תודעתית כמו גם מחאה פעילה נגד אפליית הפריפריה ובעיקר יוצאי מדינות האסלאם במחאת 2011, הם הפגינו נגד שר השיכון, אריאל אטיאס, יו"ר עמידר, שר האוצר ועוד. כמו כן, הפורום עסק בדו-קיום בין יהודים לערבים ועמד מאחורי הפגנה שנערכה בשכונת התקווה.
משה גושן-גוטשטיין
ביוגרפיה
עבודתו של גושן-גוטשטיין הקיפה יריעת תחומים רחבה: חקר מגילות מדבר יהודה, חקר השפה העברית בימי הביניים, פרסומים מילונאיים בערבית ובעברית ומחקרים בעלי שם בתחום המקרא. לצד אלו הוא עמד בראש מפעל המקרא של האוניברסיטה העברית (1955 - 1991) ובראש המכון למילונאות והמכון לתולדות חקר המקרא של אוניברסיטת בר-אילן (1972 - 1991). כן נכתבו על ידו ספרי לימוד בדקדוק עברית ובהוראת הלשון הערבית, מדור "טור הלשון" בעיתון "הארץ" ופינת "פרקי היום בתנ"ך" ברדיו.
ניקולאי רימסקי-קורסקוב
ההיסטוריה של משפחתו
בנוסף לכך הייתה לו השפעה חזקה על חייו של ניקולאי. בשנים מאוחרות יותר בחייו של המלחין, הוא נזכר שאמו ניגנה מעט בפסנתר, ואביו יכול היה לנגן כמה שירים בפסנתר בעל-פה. החל מגיל שש, נלקח ניקולאי לשיעורי פסנתר אצל מורים מקומיים והראה כישרון למיומנויות שמיעה, אך הוא לא גילה עניין וניגן, כפי שכתב אחר כך, "בצורה גרועה, ברישול… גרוע בשמירת קצב".
המפגש עם חברי החמישה
קאניל הזמין את רימסקי-קורסקוב לבוא אליו מדי יום ראשון, לא לשיעורים רשמיים אלא לנגן דואטים ולדון במוזיקה. לאחר המפגש עם באלאקירב, זה הציג לו את צזאר קואי ומודסט מוסורגסקי, שהיו ידועים כמלחינים, אף על פי שהיו רק בשנות העשרים לחייהם. רימסקי-קורסקוב כתב מאוחר יותר עד כמה נהנה להיות בחברתם: "באיזה עונג הקשבתי לדיונים מוזיקליים אמיתיים [דגש של רימסקי-קורסקוב] על תזמור, תורת המוזיקה וכולי! וחוץ מזה, כמה דיברנו על עניינים מוזיקליים עדכניים! בבת אחת נקלעתי לעולם חדש, לא מוכר לי, זה באמת היה רושם חזק."
יחסים הולכים ונחלשים
בשנות ה-70 של המאה ה-19, האמנות שלו נכנסה לעידן חדש. זה נגרם כתוצאה של שני אירועים: עצמאותו מבאלאקירב ולאחר מכן ריחוקו האיטי מחברי החמישה ותחילת עבודתו כפרופסור. היחסים בינו לבין באלאקירב הידרדרו כבר בסוף שנות ה-60 של המאה ה-19. הסיבה לכך הייתה בעיקר באלאקירב, שלא רצה להכיר בכך שתלמידו מתבגר ומנסה למצוא דרך עצמאית. הוא רצה להמשיך להיות דמות אב בשביל רימסקי-קורסקוב, אבל הוא נתקל בהתנגדות חזקה יותר ויותר. הכבוד המסור והבלתי מותנה הקודם של רימסקי-קורסקוב הפך אט אט לגישה ביקורתית. מערכת היחסים קטנה עוד יותר כאשר באלאקירב בעל החשיבה החופשית נפל בו-זמנית למיסטיקה דתית ולתנועה הסלאבופילית. בגלל זה, שאר חברי החמישה ניתקו איתו לאט לאט מגע. כשבאלאקירב נכשל בקבלת ההנהלה על בית הספר למוזיקה חופשית, הוא החליט לפרוש. הוא נסוג לתוך עצמו, נעשה יותר ויותר ממורמר, התנכר מחבריו הוותיקים, ולזמן מה ויתר על כל הפעילויות המוזיקליות. בורודין ורימסקי-קורסקוב נכנסו אז למרכז קבוצת החמישה.
קבלת תפקיד מפקח להקות צבאיות ימיות
בתחילת 1873, חיל הים מינה את רימסקי-קורסקוב לתפקיד מפקח להקות ימיות. שכרו היה של כחייל בכיר בחיל הים אך לא נחשב יותר לחייל אלא למלחין צבאי. המלחין העיר, "נפרדתי בהנאה הן ממעמדי הצבאי והן ממדי הקצין שלי", וכותב מאוחר יותר: "מעתה והלאה אני מוזיקאי באופן רשמי וללא עוררין". כמפקח פעל רימסקי-קורסקוב בקנאות לתפקידו. הוא ביקר בלהקות ימיות ברחבי רוסיה, פיקח על מנהלי התזמורות ועל מינויהם, סקר את הרפרטואר של הלהקות ובדק את איכות הכלים שלהן. הוא כתב תוכנית לימודים לתלמידי מוזיקה שהחזיקו במלגות חיל הים בקונסרבטוריון, ושימש כמתווך בין קונסרבטוריונים שונים לחיל הים. הוא גם התמסר לרצון רב שנים להכיר את טכניקת הבנייה והנגינה של כלים בתזמורת. מחקרים אלו הניעו אותו לכתוב ספר לימוד על תזמור. תפקידו אפשר לו לממש ולהרחיב את הידע שלו. הוא דן בעיבודים של יצירות מוזיקליות ללהקה צבאית עם מנהלי הלהקות, עודד וסקר את מאמציהם, ערך קונצרטים שבהם יכול היה לשמוע את היצירות הללו, ותיזמר יצירות מקוריות, ויצירות של מלחינים אחרים, עבור להקות צבאיות בחיל הימי. במרץ 1884 בוטל התפקיד של מפקח הלהקות, ורימסקי-קורסקוב שוחרר מתפקידו. הוא עבד תחת באלאקירב בקאפלה האקדמית של סנקט פטרבורג כסגנו עד 1894, מה שאפשר לו ללמוד מוזיקת כנסייה רוסית אורתודוקסית. הוא גם לימד שיעורים בקאפלה, וכתב את ספר הלימוד שלו על הרמוניה.